ชัยพล จูเลียน พูพาร์ต

**ชัยพล จูเลียน พูพาร์ต** (เกิด 27 กุมภาพันธ์ พ.ศ. 2533) ชื่อเล่น **นิว** เป็นนักแสดง นายแบบ และพิธีกรชาวไทย ปัจจุบันเป็นนักแสดงอิสระหลังจากร่วมแสดงละครโทรทัศน์กับสังกัดเอ็กแซ็กท์ เป็นจำนวน 13 เรื่อง และช่อง 3 อีก 5 เรื่อง เขายังเคยได้รับรางวัลจากการแสดงละครโทรทัศน์เรื่อง บ่วงรัก และ จันดารา ปฐมบท

## ประวัติ
ชัยพลเกิดที่กรุงเทพมหานคร เป็นบุตรชายของเฟดเดอริค พูพาร์ต ปู่ของชัยพลเป็นชาวเบลเยียม ย่าเป็นชาวจังหวัดหนองคาย และครอบครัวฝ่ายมารดาเป็นชาวไทยเชื้อสายจีน โดยเขาเป็นหลานอาของไมเคิล พูพาร์ต และโอลิเวอร์ พูพาร์ต ชัยพลจบศึกษาระดับประถมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร และระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน และระดับปริญญาตรีจากคณะวิทยาศาสตร์การกีฬา จุฬาลงกรณ์มหาวิทยาลัย สาขานันทนาการและการจัดการกีฬา (เกียรตินิยมอันดับ 2) เป็นเพื่อนร่วมรุ่นกับ ธีรเดช เมธาวรายุทธ นักแสดงร่วมวงการ

ชัยพลสมรสกับกิตติมา วงษ์สวัสดิ์ (ชื่อเล่น เมษา) บุตรสาวของณัฐชไม ถนอมบูรณ์เจริญ ประธานกรรมการบริษัทคาราบาวกรุ๊ป มีบุตร-ธิดาด้วยกัน 2 คน คนแรกเป็นบุตรชาย ชื่อ ทิวทัศน์ คีอานู โอธีลิโอ้ พูพาร์ต (เกิด 1 เมษายน พ.ศ. 2566) คนที่ 2 เป็นบุตรสาว ชื่อ น่านฟ้า ออโรร่า เซเลสท์ พูพาร์ต (เกิด 12 พฤษภาคม พ.ศ. 2568) 

ชัยพลเริ่มมีผลงานโฆษณา เช่น KFC, DTAC เป็นต้น ก่อนจะเข้ามารับบทบาทนักแสดงเต็มตัวกับละครเรื่องแรกคือ *แก้วล้อมเพชร*
 
ในปี พ.ศ. 2554 ชัยพลได้รับโอกาสจากหม่อมหลวงพันธุ์เทวนพ เทวกุล ให้รับบทบาทในภาพยนตร์เรื่องแรกคือ *[[อุโมงค์ผาเมือง]]*  ปีถัดมาได้รับการทาบทามอีกครั้งจากหม่อมหลวงพันธุ์เทวนพ เทวกุล กับบท “เคน กระทิงทอง” ใน''จันดารา ปฐมบท'' และ''จันดารา ปัจฉิมบท''

## ผลงาน
### ละครโทรทัศน์

### ภาพยนตร์

| 2554 || *[[อุโมงค์ผาเมือง]]* || อนันต์
|-
| 2555 || *[[จันดารา ปฐมบท]]* ||  rowspan = "2" | เคน กระทิงทอง
|-
| 2556 || *[[จัน ดารา (ภาพยนตร์ทวิภาค)|จันดารา ปัจฉิมบท]]*
|-
| rowspan = "2" | 2557 || *[[เธอ เขา เรา ผี]]* || หรั่ง
|-
| *[[แผลเก่า (ภาพยนตร์ พ.ศ. 2557)|แผลเก่า]]* || ไอ้ขวัญ
|-
| rowspan = "2" | 2558 || *[[มนต์รักลูกทุ่ง|มนต์เลิฟสิบหมื่น]]* || ไอ้คล้าว
|-
| *แม่เบี้ย* || นักธุรกิจ / คนรักเมฆลา
|-
| 2561 || *ปาฏิหาริย์แก้วนาคราช* || พล
|-
| 2564 || *Dark World เกม ล่า ฆ่า รอด* || ลีโอ
|-
| 2568 || *Shadowless (ในเงา)* || หนุ่ย
|}

### พิธีกร
*The First Ultimate เที่ยวสุดโลก 
*Sports Inspired by Supersports ออกอากาศทาง ช่องวัน 31 (พ.ศ. 2559)
* ลุ้นล้าน ล่าฝัน แจ็คพอต ออกอากาศทางช่อง 3 (ร่วมกับ กิตติมา วงศ์สวัสดิ์) (5 กรกฎาคม - 20 กันยายน พ.ศ. 2563)
* คนท้องถิ่น กินอะไรกัน ออกอากาศทางช่อง 7HD

### มิวสิกวิดีโอ
* เพลง "ตกหลุมรัก" โดย ปัญญริสา เธียรประสิทธิ์
* เพลง "ขออนุญาต...ห่วงใย" โดย โดม เดอะสตาร์
* เพลง "ภูมิแพ้กรุงเทพ" โดย นครินทร์ กิ่งศักดิ์ ร่วมกับ ตั๊กแตน ชลดา
* เพลง "แจ๋ว" โดย หญิงลี ศรีจุมพล
* เพลง "จากกันไปง่ายๆ" โดย พิมรดาภรณ์ เบญจวัฒนะพัชร์

## รางวัล
* รางวัลนักแสดงสมทบชายยอดเยี่ยม คมชัดลึก อวอร์ด ครั้งที่ 10 จากละครเรื่อง *[[บ่วงรัก]] *ทาง ช่อง 5
* รางวัลตุ๊กตาเงิน นักแสดงดาวรุ่งชายดีเด่น รางวัลพระราชทานพระสุรัสวดี ครั้งที่ 29 จากภาพยนตร์ *[[จันดารา ปฐมบท]] *ประจำปี 2555
* รางวัล ราชบัณฑิตยสภาสรรเสริญ ผู้ใช้ภาษาไทยดีเด่น ประจำปี 2562 จากละครเรื่อง  *[[วัยแสบสาแหรกขาด|วัยแสบสาแหรกขาด โครงการ 2]]* 
## อ้างอิง

## แหล่งข้อมูลอื่น
* แฟนเพจหลักของนิว ชัยพล พูพาร์ต
* อินสตาแกรมของนิว ชัยพล
* ทวิตเตอร์ของนิว ชัยพล
* ยูทูปชาแนลของนิว ชัยพล
* เฟซบุ๊คเพจตะลุยแหลกแหวกโลกของนิว ชัยพล

หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงไทยเชื้อสายเบลเยียม
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:นิสิตเก่าคณะวิทยาศาสตร์การกีฬา จุฬาลงกรณ์มหาวิทยาลัย
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:นักแสดงภาพยนตร์ชายชาวไทย
หมวดหมู่:พุทธศาสนิกชนชาวไทย
หมวดหมู่:ผู้ได้รับรางวัลโทรทัศน์ทองคำ สาขานักแสดงสมทบชายดีเด่น